# Amerikanske Tilstande

### Fra Wikipedia, den frie encyklopædi

Du har nye beskeder (forskel fra næstsidste redigering).

Amerikanske Tilstande er titlen på en interview- og reportagebog om amerikansk kultur og identitet skrevet af journalisterne Andreas Fugl Thøgersen og Maj Juni (forlaget Aschehoug, 2004). Bogen indeholder interviews med forfatterne Ray Bradbury og Po Bronson, bluesmusikeren Chris Thomas King, den såkaldte coolhunter DeeDee Gordon, skuespiller Lauren Bacall og professor i økonomi, Richard Florida (manden bag ideen om Den Kreative Klasse - et udtryk han lancerede i sin bestsellerbog "The Rise Of The Creative Class: And How It's Transforming Work, Leisure, Community And Everyday Life" fra 2002). Richard Floridas ide om Den Kreative Klasse blev således for alvor introduceret i Danmark i Amerikanske Tilstande - en rejse gennem drømmeland.

I Weekendavisen skrev anmelder Tom Buk-Swienty blandt andet: "Amerikanske tilstande - en rejse gennem drømmeland er noget så sjældent som en dansk bog om USA, der både er kraftfuldt skrevet, går bag klicheer og samtidig rummer en smittende nysgerrighed".

I Information skrev anmelder Peter Nielsen blandt andet: "Andreas Fugl Thøgersen og Maj Junis rejsebog fra Amerika taler direkte til læseren. Den insisterer overbevisende på, at amerikansk kultur og mentalitet er langt rigere, end vi går og forestiller os. Hvad der i første omgang tager sig ud som et tilfældigt sammensurium af indtryk og samtaler, viser sig i det lange stræk og i alle afgørende detaljer at rumme stor omhu – ikke mindst for det sproglige udtryk".

Bogen spiller i titlen på brugen af det danske udtryk "amerikanske tilstande", som ofte bruges negativt og fordomsfuldt, men som de to forfattere på deres rundrejse i det kulturelle amerikanske landskab har sat sig for at vise mangfoldigheden i.

Andreas Fugl Thøgersens og Maj Junis bog fra 2004 skal ikke forveksles med den udgivelse som Henrik Fogh Rasmussen og tænketanken CEPOS stod bag tre år senere (i 2007), som de valgte at give samme titel (Amerikanske Tilstande).

## [redigér] Eksterne henvisninger

- Amerikanske tilstande - en rejse gennem drømmeland

Hentet fra "http://da.wikipedia.org../../../a/m/e/Amerikanske_Tilstande_386f.html"

Kategori: Bøger

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg